text: Kommentator: Carl Holsts tilbagekomst er godt timet
  02 marts 2016 kl. 07.50
  Det er et godt og velvalgt tidspunkt, som Carl Holst har valgt at gøre comeback til Folketinget på. Det vurderer TV SYDs politiske kommentator Poul-Erik Thomsen.
  
  Striden mellem Venstre og Konservative, udpegelsen af to nye ministre og Eva Kjer Hansens afgang  til trækker sig så meget opmærksomhed, at det levner mulighed for, at Carl Holst kan vende tilbage til det politiske liv på Christiansborg - og har en rimelig chance for at vinde fodfæste igen, lyder analysen fra Poul-Erik Thomsen.
  Carl Holst har haft orlov siden november måned, hvor 40 ud af 41 medlemmer af Region Syddanmarks regionsråd meldte ham til politiet for at misbrugt regionens midler og ansatte under valgkampen forud for folketingsvalget den 18. juni 2015.
  I en SMS til TV SYD skriver Carl Holst, at han ikke ønsker at stille op i TV SYD onsdag og lade sig interviewe:
  - Her og nu er mit fokus at komme i gang med at passe mit arbejde som medlem af Folketinget. Derfor har jeg udelukkende blik for politik og politiske emner, som jeg gerne senere vil kommentere på, lyder budskabet fra Carl Holst.
  